Panagiotis Pikrammenos

Panagiotis Pikrammenos (Atenas, 1945eko uztailaren 26a) greziar epaile eta politikaria da. Greziako lehen ministroa izan zen 2012an.

Zuzenbidea ikasi zuen Atenasen eta abokatu aritu zen Grezian eta Londresen. 1976an, Greziako Estatu Kontseiluan sartu zen, eta gora egin zuen, 2009an presidente izendatu zuten arte. Justizia ministerioarentzat ere lan egin zuen batzorde legegileetan, eta Konstantinos Mitsotakis lehen ministroaren gai judizialetako kontseilari izan zen.

2012ko maiatzean, teknokraten gobernu bateko lehen ministro izendatu zuten, hauteskundeen ondoren gobernua osatzeko akordiorik lortu ez eta ekainean hauteskundeak egiteko mandatuarekin.

Kategoria:Atenastarrak
Kategoria:Greziako ekialdeko ortodoxoak
Kategoria:Greziako abokatuak
Kategoria:Greziako lehen ministroak